**סנט ג'יימס פארק** (באנגלית: **St James' Park**) הוא אצטדיון כדורגל בעיר ניוקאסל שבאנגליה. האצטדיון משמש כבית לקבוצת ניוקאסל יונייטד והוא אצטדיון הכדורגל השביעי בגודלו באנגליה, ומכיל 52,387 מקומות ישיבה.

האצטדיון מארח את משחקיה הביתיים של ניוקאסל יונייטד מאז הקמת הקבוצה, ב-1892. לאורך ההיסטוריה, גרם האצטדיון לסכסוך בין תושבי ניוקאסל בעקבות הרצון להרחבתו, מה שפוגע בבתים הקרובים. ב-1960, האצטדיון כמעט נהרס, אך ניצל בעקבות החלטה שנויה במחלוקת של העירייה. ב-1998 האצטדיון שופץ והורחב.

מלבד מועדון הכדורגל, האצטדיון היה חלק מהאצטדיונים המרכזיים של אולימפיאדת לונדון 2012, וכן שימש כמארח של גביע העולם ברוגבי בשנת 2015. מלבד אירועי ספורט, האצטדיון מארח אירועי צדקה רבים, הופעות רוק, קונצרטים, צילומים לסדרות ועוד.

היסטוריה
--------

מכונת הכרטיסים למשחקים, בתחנת הרכבת הסמוכה לאצטדיון.
### שנים ראשונות

האצטדיון שימש לראשונה את ניוקאסל יונייטד בשנת 1892 לאחר האיחוד של ניוקאסל המערבית וניוקאסל המזרחית, אם כי כדורגל שיחקו באצטדיון מ-1880. התושבים התנגדו בתוקף להקמת האצטדיון, משום שהוא הוקם על אדמה היסטורית לעיר. בשנת 1899, האצטדיון מנה 30,000 מקומות עמידה בלבד.

כיסאות האצטדיון היו עד 1904 בצבע אדום-שחור, מכיוון שבצבעים אלו שיחקה הקבוצה המאוחדת. בשנת 1905, עם שיפוץ קל שעבר האצטדיון, הוקמו עוד יציעים ובפנים האצטדיון נמצאת גם בריכת שחיה.

השימוש השני באצטדיון, היה ב-1908 במהלך משחק ראגבי בין אנגליה לאוסטרליה. לאחר מכן, להקת קנגורו אוסטרליה עברו בסיבוב הופעות באצטדיון בשנת 1909.

### 1920-1990

האצטדיון בשנת 1930.
בין השנים 1920 ל-1930, עובדו תוכנית על ידי האדריכל ארצ'יבל לייכט, להקים גג קטן בצד המזרחי והמערבי של המגרש.

בשנת 1966, אירח האצטדיון כמה ממשחקי שלב הבתים של מונדיאל 1966.

בשנות ה-60' המאוחרות, היו תכניות להרחבת האצטדיון, אך הן נדחו בשל חוסר יכולת כלכלית. בשנת 1987 שוב נגנזה תכנית לשיפוץ, עקב מחסור במימון.

### השיפוץ ב-1993

ב-1993, האצטדיון שופץ והוא מנה כ-36,000 מקומות ישיבה. במהלך השיפוץ, הותקנו באצטדיון מערכות ניקוז מתקדמות ומערכות תאורה מהדרג הטוב ביותר. ב-1995, עם סיום השיפוץ, הוא מנה 37,000 מקומות.

### השיפוץ ב-1998

תוצאת השיפוץ בשנת 1998.
ב-1997, הוצע השיפוץ השני באצטדיון, בעקבות דחיית ההצעה להקמת אצטדיון חדש. רק ביולי 1998, הושגה רשות מהמדינה לשפץ את האצטדיון, מה שגרם להריסת כמה בתים בסביבתו. בנוסף, לאחר שהתושבים סירבו לקבל תכנית רילוקיישן, הורחבה האדמה ונבנו בתים חדשים. הבנייה והשיפוץ הכולל של האצטדיון הושלמו ביוני 2000, ועלות השיפוץ הייתה 42 מיליון ליש"ט.

### השיפוץ ב-2007

ב-2007, ניוקאסל יונייטד ביצעה שיפוץ כולל של רחבת האצטדיון. השיפוץ כלל הקמת בתי מלון רבים, דירות יוקרה ומרכז כנסים גדול. בנוסף, נבנתה תחנת רכבת ליד האצטדיון, ושם אפשר גם לקנות כרטיסים. עלות השיפוץ הכולל הייתה כ-300 מיליון ליש"ט.

### שינוי שם האצטדיון

ב-10 בנובמבר 2010, הוצע לניוקאסל יונייטד לשנות את שם האצטדיון ל"היכל ספורט ישיר" בעקבות הענקת חסות מסחרית. ניוקאסל יונייטד הייתה אמורה להרוויח כסף רב כתוצאה מכך, אך היא דחתה את ההצעה בטענה ש"האצטדיון לא צריך להיות מסחרי, אלא לשרת את הציבור".

קודם לכן, בשנת 2009, ניוקאסל יונייטד ניסתה לשנות את שם האצטדיון בשל חסות מסחרית, אך האוהדים לא הסכימו. ניוקאסל יונייטד הודיעה שהאצטדיון ייקרא בשמו הרגיל רק עד סיום העונה ובסיומה הוא ישונה, אך אמירה זו לא יצאה לפועל.

שימוש באצטדיון
--------------

### כדורגל מקצועני

#### קבוצות

ניוקאסל יונייטד, הקבוצה המאוחדת של מזרח ניוקאסל ומערב ניוקאסל, מארחת מאז הקמתה את משחקיה הביתיים באצטדיון סנט ג'יימס פארק. מעולם לא הופיע מסך תוצאות באצטדיון, עד השיפוץ ב-1993, בו הוצב מסך תוצאות בגודל בינוני ביציע הצדדי. ב-2007, הוצבו עוד מסכי ענק ביציעי האצטדיון. בשנת 2010, עם ההצעה לשינוי שם האצטדיון, עלה הרעיון להציב גם מסך שמשדר את המשחק.

#### נבחרות

האצטדיון במהלך יורו 1996.
האצטדיון אירח 3 משחקי שלב הבתים במהלך יורו 1996. ביחד עם אלנד רואד, שני האצטדיונים אירחו את משחקי בית ב' בו התחרו נבחרות ספרד, רומניה, צרפת ובולגריה.

בנוסף, האצטדיון שימש זמן קצר כאצטדיון הביתי לנבחרת אנגליה, לאחר שהאחרונה הייתה צריכה לחפש בית חדש בזמן השיפוצים שנערכו באצטדיון ומבלי הישן.

האצטדיון אירח את משחקי הכדורגל האולימפיים של אולימפיאדת לונדון 2012.

הסנט ג'יימס פארק, בפנורמה.
#### דשא

משטח האצטדיון מורכב מדשא, וממדי המשטח המקסימליים של הדשא באצטדיון הם 105x68. הממדים הרגילים הם 115x74.

### שימושים נוספים

#### ראגבי

האצטדיון אירח בשנת 2015 את אליפות העולם בראגבי.

#### משחקי צדקה

בנוסף למשחקי כדורגל מקצועני, האצטדיון אירח ומארח גם משחקי צדקה רבים, כולל משחקים של אלן שירר ופיטר בירדסליי. האצטדיון גם אירח טורנירי צדקה, בין קבוצת הדוכס, לבין קבוצת דורהאם, שמייצגת את ארמון המלכה.

#### קונצרטים

האצטדיון אירח הופעות רבות של זמרים וקונצרטים, בהם בוב דילן, להקת קווין, הרולינג סטונז, ברוס ספרינגסטין, בריאן אדמס ורוד סטיוארט.

#### טלוויזיה

באצטדיון התקיימו האודישנים לתוכניות כמו X Factor ו"האח הגדול" האנגלי. האצטדיון גם שימש כמקום צילומים לסרט גול!, בו מככב סנטיאגו מונאז אשר חתם בניוקאסל יונייטד.

קישורים חיצוניים
----------------

ויקישיתוף מדיה וקבצים בנושא **סנט ג'יימס פארק** בוויקישיתוף
* 

* אתר האינטרנט הרשמי של סנט ג'יימס פארק (באנגלית)
* סנט ג'יימס פארק, באתר The Stadium Guide.

| אתרי אולימפיאדת לונדון (2012) |
| --- |
| האזור האולימפי | האצטדיון האולימפי • מרכז ספורט המים • ולופארק • ריברבאנק ארנה • הארנה לכדורסל • קופר בוקס • הארנה לכדורמים |
| אזור הנהר | מרכז התערוכות אקסל • צפון גריניץ' ארנה • פארק גריניץ' • קסרקטיני חיל התותחנים המלכותי |
| אתרים אחרים בלונדון | אצטדיון ומבלי • הארנה של ומבלי • אצטדיוני הטניס בווימבלדון • מגרש הקריקט לורדס • ריג'נטס פארק • רחבת משמר הסוסים • הייד פארק • מרכז התערוכות ארלז קורט • מסלול המרתון |
| אתרים מחוץ ללונדון | מרכז החתירה במים סוערים עמק לי • אגם דורני • אקדמיית השיט הלאומית ויימות' ופורטלנד • טירת האדלי |
| אצטדיוני כדורגל | אצטדיון ומבלי • האמפדן פארק • אצטדיון המילניום • אולד טראפורד • סנט ג'יימס פארק • ריקו ארנה |


| אצטדיוני הפרמייר ליג, עונת 2023/2024 |
| --- |
| 

|  |
| --- |
| אולד טראפורד (מנצ'סטר יונייטד) • וילה פארק (אסטון וילה) • אצטדיון אנפילד (ליברפול) • אצטדיון האמירויות (ארסנל) • אצטדיון טוטנהאם הוטספר (טוטנהאם הוטספר) • אצטדיון לונדון (וסטהאם יונייטד) • אצטדיון מוליניו (וולברהמפטון וונדררס) • אצטדיון סיטי אוף מנצ'סטר (מנצ'סטר סיטי) • אצטדיון פאלמר (ברייטון אנד הוב אלביון) • בראמל ליין (שפילד) • גודיסון פארק (אברטון) • דין קורט (בורנמות') • האצטדיון הקהילתי (ברנטפורד) • טרף מור (ברנלי) • קרייבן קוטג' (פולהאם) • קנילוורת' רואד (לוטון) • סטמפורד ברידג' (צ'לסי) • סנט ג'יימס פארק (ניוקאסל) • סלהרסט פארק (קריסטל פאלאס) • סיטי גראונד (נוטינגהאם פורסט) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564712305171
* LCCN: n85266266
* MusicBrainz: 7f725cd8-061d-404e-b22b-55fa8170a464
* VIAF: 134940209
* WorldCat (עם VIAF): 134940209

 |